30/11/07  Andecha Astur de Ribeseya, xuntu a les sos mocedaes Darréu, convida a tolos/es ribeseyanos/es a participar nos actos previstos pa esti sábadu a les 16:30 hores na Casa'l Mar de Ribeseya, con independencia de la so condición política, ya qu'estos autos tan entamaos por una plataforma abierta onde tien cabida cualquier republicanu, dende nacionaliegos/es como nós a los republicanos/es españoles. Los autos consistirán na proyeición d'un videu documental, "Memoria, Dignidá y Llucha" y nun posterior alderique onde intervendrá F. Javier de la Fuente, presidente del Foru pola Memoria del Oriente d'Asturies. Dende'l nuesu conceyu, entendemos que sofitar estos cenciellos autos ye una mena respetuosa d'amosar el rechazu d'una parte parte de la sociedá a esta visita ensin sentíu y tamién como non, a tolo que representa la monarquía española.